25 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 3 

12 Ιανουάριου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

6. Περί τροποποιήσεως του Π.Δ. 351/1991 (121Α'). 1 

7. Τροποποίηση διατάξεων του Π.Δ. 14/2001 «Οργά¬ 

νωση Υπηρεσιών Ελληνικής Αστυνομίας» (Φ.Ε.Κ. 
12/Α). 2 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 6 
Περί τροποποιήσεως του Π.Δ. 351/1991 (121Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 80 τον Ν. 1943/1991 «Εκσυγχρονισμός 
της οργάνωσης και λειτουργίας της δημόσιας διοίκησης, 
αναβάθμιση του προσωπικού της και άλλες συναφείς δια¬ 
τάξεις» (50 Α'), 

β)των άρθρων 12 και 15 του Ν. 161/1975 «Περί συστά- 
σεως, οργανώσεως και λειτουργίας των υπηρεσιών της 
Προεδρίας της Δημοκρατίας» (195 Α'), 

γ)του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (137 Α'), όπως τροποποιήθηκε με 
το άρθρο 27του Ν.2081/1992 (154 Α') και αντικαταστάθη- 
κε με το άρθρο 1 παρ. 2Α του Ν. 2469/1997 (38 Α'). 

2. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (985 Β'). 

3. Το γεγονός ότι από τις διατάξεις του παρόντος προ- 
καλείται πρόσθετη ετήσια δαπάνη σε βάροςτου Κρατικού 
Προϋπολογισμού ύψους τετρακοσίων δώδεκα χιλιάδων 
ευρώ (ΚΑΕ 0229, 0439, 0511,0512). 

4. Την 1/2004 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Εσωτερικών, 
δημόσιας διοίκησης και Αποκέντρωσης και του Υφυπουρ¬ 
γού Οικονομίας και Οικονομικών, αποφασίζουμε: 

Άρθρο 1 

1. «Τα επιδόματα της παρ.1 του άρθρου 12 του Π.Δ. 


351/1991 πλην των κατά την παρ. 1 στοιχ. απροβλεπομέ- 
νων, καθώς καιτα επιδόματα της παρ. 2 του άρθρου 12 και 
της παρ. 4 του άρθρου 15 του ιδίου διατάγματος μετονο¬ 
μάζονται σε «Επίδομα Ειδικών Καθηκόντων» και το ύψος 


αυτού ορίζεται ως εξής: 

Γ ια τους αναφερόμενους: 

α. Στην περίπτωση (β) της παρ. 1 του άρθρον 12 230 Ε 

β. Στην περίπτωση (γ) της παρ. 1 του άρθρου 12 :135 Ε 

γ. Στην περίπτωση (δ) της παρ. 1 του άρθρου 12 :100 Ε 

δ. Στην περίπτωση (ε) της παρ. 1 του άρθρου 12 :115 Ε 

ε. Στηνπαρ. 2του άρθρου 12 :125Ε 

στ.Στηνπαρ. 4 του άρθρου 15 :100 Ε 


2. Η παρ. 4 του άρθρου 14 του π.δ. 351/1991 αντικαθί¬ 
σταται ως εξής 

«Ο Γενικός Γραμματέας, οι κατά την παρ. 1 στοιχ. γ και 
δ του άρθρου 2 Διευθυντές Γ ραφείων, καθώς και οι κατά 
την παρ. 1 στοιχ. δ του άρθρου 7 λειτουργοί δεν δικαιού¬ 
νται του ειδικού επιδόματος του παρόντος άρθρου». 

Άρθρο 2 

Η ισχύς του παρόντος διατάγματος αρχίζει από τη 
δημοσίευση του στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης και στον Υφυπου ργό Οικονομίας και Οικο¬ 
νομικών αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 12 Ιανουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΊΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝΙΚ. ΦΑΡΜΑΚΗΣ ΚΩΝ. ΣΚΑΝΔΑΛΙΔΗΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 7 

Τροποποίηση διατάξεων του Π.Δ. 14/2001 «Οργάνωση 
Υπηρεσιών Ελληνικής Αστυνομίας» (Φ.Ε.Κ. 12/Α ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφιο α' και β' 

του Ν. 1481/1984 "Οργανισμός Υπουργείου Δημόσιας Τά¬ 
ξης" (Α'- 152), όπως το άρθρο αυτό αντικαταστάθηκε με 
το άρθρο 1 παρ. 1 του Ν. 1590/1986 (Α'- 49). 

2. Τις διατάξεις του άρθρου 28 παρ. 1 του Ν. 2800/2000 
"Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις" (Α'- 41). 

3. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α'- 137), το οποίο 
προστέθηκε με το άρθρο 27του Ν. 2081/1992 (Α'-154) και 
αντικαταστάθηκε με το άρθρο 1 του Ν. 2469/1997 (Α'- 38). 

4. Τις διατάξεις του Π.Δ. 82/1993 "Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργεί¬ 
ων Προεδρίας της Κυβέρνησης και Δημόσιας Τάξης" (Α'- 
36). 

5. Την 7004/3/36 από 17.7.2003 απόφαση του Πρωθυ¬ 
πουργού και του Υπουργού Δημόσιας Τάξης "Ανάθεση 
αρμοδιοτήτων στον Υφυπουργό Δημόσιας Τάξης Παντε¬ 
λή Τσερτικίδη" (Β'-999/18-7-2003). 

6. Το γεγονός ότι από τις διατάξεις του παρόντος δια¬ 
τάγματος δεν προκαλούνται δαπάνες σε βάρος του Κρα¬ 
τικού Προϋπολογισμού. 

7. Την υπ’ αριθμ. 470/2003 Γνωμοδότηση του Συμβουλί¬ 
ου της Επικράτειας, ύστερα από πρόταση του Υφυπουρ¬ 
γού Δημόσιας Τάξης, αποφασίζουμε: 

Άρθρο 1. 

Τροποποίηση διατάξεων του Π.Δ. 14/2001. 

Το άρθρο 12 του Π.Δ. 14/2001 (Φ.Ε.Κ. 12/Α') αντικαθί¬ 
σταται ως εξής: 

"Άρθρο 12. 

Διεύθυνση Οργάνωσης-Νομοθεσίας. 

1. Η Διεύθυνση Οργάνωσης-Νομοθεσίας διαρθρώνεται 
στα εξής Τμήματα: 

α. Ιο Τμήμα Οργάνωσης. 

β. 2ο Τμήμα Επιτελικού Σχεδιασμού. 

γ. 3ο Τμήμα Νομικών Υποθέσεων. 

δ. 4ο Τμήμα Συλλογής και Επεξεργασίας Νομικών Κει¬ 
μένων. 

2. Οι αρμοδιότητες του Τμήματος Οργάνωσης είναι οι 
ακόλουθες: 

α. Η μελέτη και εισήγηση της διαρθρωτικής και λει¬ 
τουργικής οργάνωσης των Υπηρεσιών της Ελληνικής 
Αστυνομίας και η προετοιμασία έκδοσης διαταγμάτων και 
αποφάσεων που αφορούν τη διάρθρωση και λειτουργία 
των Υπηρεσιών. 

β. Η ομαδοποίηση των εργασιών κατά οργανικές ενότη¬ 
τες. 

γ. Η μελέτη καθορισμού επιπέδων (βαθμιδών) εξουσίας 
και ευθύνης. 

δ. Η μελέτη της χωροταξικής κατανομής των Υπηρε¬ 
σιών. 

ε. Η μέριμνα για την ίδρυση, κατάργηση, αναστολή της 
λειτουργίας, μεταβολή της έδρας και της δικαιοδοσίας 
των Υπηρεσιών. 

στ. Η τυποποίηση εργασιών και μέσων. 

ζ. Η τυποποίηση των κανονιστικών διαταγών των Διευ¬ 
θύνσεων του Αρχηγείου Ελληνικής Αστυνομίας και η τή¬ 
ρηση του σχετικού αρχείου. 


η. Ο καθορισμός αγωγών επικοινωνίας μεταξύτων Υπη¬ 
ρεσιών, ροών πληροφοριών και αναφορών. 

θ. Η μελέτη προσδιορισμού όρων και ορίων εξουσίας, 
λήψης αποφάσεων και μεταβίβασης εξουσίας. 

ι. Η μελέτη προσδιορισμού των σχέσεων εξουσίας και 
υπαγωγής μεταξύ του προσωπικού και των Υπηρεσιών. 

ια. Ο καθορισμός μεθόδων αξιολόγησης, μέτρησης και 
ελέγχου της απόδοσης των Υπηρεσιών, του προσωπικού 
και των χρησιμοποιουμένων μεθόδων και διαδικασιών. 

ιβ. Ο σχεδιασμός των θέσεων εργασίας κάθε Υπηρε¬ 
σίας. 

ιγ. Η μελέτη θεμάτων χρόνου εργασίας και τόπου εργα¬ 
σίας του προσωπικού. 

ιδ. Ο προγραμματισμός αναγκών σε ανθρώπινο δυναμι¬ 
κό. 

ιε. Η μελέτη και εισήγηση συστημάτων και μεθόδων δι¬ 
εύθυνσης των εργασιών και διοίκησης του προσωπικού. 

ιστ. Η μελέτη καθορισμού των μεθόδων και των διαδι¬ 
κασιών που χρησιμοποιούνται για την εκτέλεση των ερ¬ 
γασιών. 

ιζ. Ο καθορισμός της στολής και των απαραίτητων μέ¬ 
σων και εφοδίων που απαιτούνται για την εκτέλεση των 
αστυνομικών εργασιών. 

ιη. Η μελέτη τρόπων απαλλαγής της Ελληνικής Αστυνο¬ 
μίας από την ευθύνη εκτέλεσης εργασιών ξένων προς την 
αποστολή της. 

ιθ. Η λειτουργία σχεδιαστηρίου, σύμφωνα με τις διατά¬ 
ξεις του άρθρου 52 του π.δ. 141/1991 (Α'-58). 

κ. Η γραμματειακή υποστήριξη και η τήρηση και ενημέ¬ 
ρωση του αρχείου της Διεύθυνσης. 

3. Οι αρμοδιότητες του Τμήματος Επιτελικού Σχεδια- 
σμού είναι οι ακόλουθες: 

α. Η παρακολούθηση των μεταβολών στις κοινωνικές 
συνθήκες και φαινόμενα και στους λοιπούς παράγοντες, 
που επηρεάζουν την επίτευξη της αποστολής της Ελληνι¬ 
κής Αστυνομίας καιη μέριμνα για την αξιοποίησητων σχε¬ 
τικών πορισμάτων. 

β. Η μελέτη και εισήγηση καθορισμού των ποιοτικών και 
ποσοτικών στόχων, στους οποίους πρέπει να κατατείνει η 
δράση της Ελληνικής Αστυνομίας, καθώς και των μεθό¬ 
δων, των μέσων, των πόρων και των διαδικασιών που χρη¬ 
σιμοποιούνται για την εκπλήρωση των στόχων αυτών. 

γ. Η εκπόνηση και εισήγηση ολοκληρωμένων προγραμ¬ 
μάτων για τη δράση της Ελληνικής Αστυνομίας, ο καθορι¬ 
σμός των παραγόντων υλοποίησης αυτών και η μέριμνα 
για την κατάρτιση του απολογισμού του έργου της. 

δ. Η μέριμνα για την προώθηση και εφαρμογή σύγχρο¬ 
νων επιστημονικών μεθόδων (μάνατζμεντ) με σκοπό την 
αύξηση της παραγωγικότητας των υπηρεσιών. 

ε. Η μελέτη εισαγωγής μεθόδων ποιότητας, η προώθη¬ 
ση μέτρων καταπολέμησης της γραφειοκρατίας και 
απλούστευσης των διοικητικών διαδικασιών, με κατεύ¬ 
θυνση την εξυπηρέτηση του πολίτη. 

στ. Η εισήγηση μέτρων και η εξέταση προτάσεων πολι¬ 
τών και συλλογικών φορέων για την καλύτερη λειτουργία 
των υπηρεσιών στον τομέα των διοικητικών διαδικασιών. 

ζ. Η μέριμνα για την εφαρμογή προγραμμάτων εκσυγ¬ 
χρονισμού της λειτουργίας των υπηρεσιών, σε συνεργα¬ 
σία με τις Διευθύνσεις του Αρχηγείου, καθώς καιη προώ¬ 
θηση της εφαρμογής προγραμμάτων συνολικού εκσυγ¬ 
χρονισμού της δημόσιας διοίκησης, κατά το μέρος που 
αφορά την Ελληνική Αστυνομία, σε συνεργασία με τους 
αρμόδιους κρατικούς φορείς. 

η. Η ανταλλαγή εμπειριών και γνώσεων με τις αστυνο¬ 
μίες ξένων χωρών σε θέματα εφαρμογής των σύγχρονων 
τάσεων του μάνατζμεντ (ροΙίοΘ ΓηαηερθιτίΘηΐ). 

θ. Η μελέτη και εισήγηση για την τροποποίηση νομοθε¬ 
τικών και κανονιστικών διατάξεων, εφόσον διαπιστώνεται 
ότι η εφαρμογή τους θίγει τα ατομικά και κοινωνικά δικαι¬ 
ώματα των πολιτών. 

ι. Η μελέτη προσδιορισμού τρόπων με τους οποίους 
εξασφαλίζεται ο σεβασμός των ατομικών ελευθεριών από 
την αστυνομική τακτική και πρακτική. 

ια. ΗσυνεργασίαμετιςΔιευθύνσειςτουΑρχηγείου Ελληνι¬ 
κής Αστυνομίας, κρατικούς φορείς, ανεξάρτητες διοικητικές 
αρχές και μη κυβερνητικές οργανώσεις για τον προσδιορι¬ 
σμό μέτρων προστασίας των ανθρωπίνων δικαιωμάτων. 

ιβ. Ο απολογισμός των δραστηριοτήτων για τα μέτρα 
που έχουν ληφθεί στον τομέα της προστασίας των αν¬ 
θρωπίνων δικαιωμάτων κατά την αστυνομική δράση. 

ιγ. Η γραμματειακή υποστήριξη και η τήρηση του αρχεί¬ 
ου του Συμβουλίου Επιτελικού Σχεδιασμού και Διαχείρι¬ 
σης Κρίσεων, που προβλέπεται από τις διατάξεις του άρ¬ 
θρου ΙθτουΝ. 2800/2000. 

ιδ. Η μέριμνα για την προπαρασκευή των φακέλων και τη 
συλλογή των στοιχείων που είναι απαραίτητα για τη λήψη 
αποφάσεων από το Συμβούλιο, σε συνεργασία με τις αρμό¬ 
διες Διευθύνσεις του Αρχηγείου της Ελληνικής Αστυνομίας. 

ιε. Η ενημέρωση, ύστερα από εντολή του προέδρου του 
Συμβουλίου, των μελών και των λοιπών παραγόντων που 
προσκαλούνται να συμμετάσχουν στις εργασίες του, κα¬ 
θώς και η εκτέλεση κάθε άλλου σχετικού έργου που του 
ανατίθεται από τον Αρχηγό της Ελληνικής Αστυνομίας. 

5. Το Τμήμα Επιτελικού Σχεδιασμού, με βάση τις εντολές 
του Αρχηγού της Ελληνικής Αστυνομίας, για τον ορισμό 
των θεμάτων της ημερήσιας διάταξης ομαδοποιεί τις προ¬ 
τάσεις των Υπηρεσιών και συντάσσει σχετικές εισηγήσεις. 
Προκειμένου να συντάξειτις εισηγήσεις αυτές, επικοινωνεί 
απευθείας με τιςΔιευθύνσειςτου Αρχηγείου, καθώς και εκ¬ 
προσώπους άλλων φορέων, εμπειρογνώμονες και επιστή¬ 
μονες. Το Τμήμα θέτει τις σχετικές εισηγήσεις υπόψη του 
Αρχηγού και των μελώντου Συμβουλίου που μετέχουν στη 
συνεδρίαση, ώστε να ενημερώνονται έγκαιρα. 

6. Αντίγραφο των πρακτικών, μετά την επικύρωσή τους, 
υποβάλλεται, από τον Αρχηγό της Ελληνικής Αστυνομίας, 
στον Υπουργό και τον Υφυπουργό Δημόσιας Τάξης. Οι 
αποφάσεις τους, καθώς και οι αποφάσεις του Συμβουλί¬ 
ου στα θέματα που έχει αποφασιστική αρμοδιότητα, κοι¬ 
νοποιούνται από το Τμήμα Επιτελικού Σχεδιασμού στις 
Υπηρεσίες για υλοποίηση. 

7. Το Τμήμα Επιτελικού Σχεδιασμού παρακολουθεί την 
πορεία υλοποίησης των αποφάσεων του Συμβουλίου και 
αναφέρει σχετικά στον Αρχηγό της Ελληνικής Αστυνο¬ 
μίας. Επίσης, με εντολή του Αρχηγού ή απόφαση του Συμ¬ 
βουλίου μπορεί να του ανατίθεται η διενέργεια μελετών 
και η σύνταξη εκθέσεων για θέματα εκσυγχρονισμού της 
οργανωτικής και λειτουργικής δομής της Ελληνικής 
Αστυνομίας. 

8. Οι αρμοδιότητες του Τμήματος Νομικών Υποθέσεων 
είναι οι ακόλουθες: 

α. Η κατάρτιση και νομοτεχνική επεξεργασία σχεδίων 
νόμων, προεδρικών διαταγμάτων και κανονιστικών απο¬ 
φάσεων. 

β. Η μελέτη του δικαίου της Ευρωπαϊκής Ένωσης και η 
προετοιμασία εναρμόνισης της ελληνικής νομοθεσίας 
προς αυτό, σε θέματα αρμοδιότηταςτης Ελληνικής Αστυ¬ 
νομίας, σε συνεργασία με τις αρμόδιες Διευθύνσεις. 


γ. Η νομοτεχνική επεξεργασία των αστυνομικών διατά¬ 
ξεων που εκδίδει ο αρχηγός της Ελληνικής Αστυνομίας 
και η μέριμνα για την έγκριση και δημοσίευσή τους. 

δ. Η νομοτεχνική επεξεργασία των κανονιστικών διατα¬ 
γών του Αρχηγείου Ελληνικής Αστυνομίας. 

ε. Η μελέτη σχεδίων νόμων άλλων Υπουργείωνπου αφο¬ 
ρούν και την Ελληνική Αστυνομία και η διατύπωση σχο¬ 
λίων και προτάσεων σε συνεργασία με τις συναρμόδιες 
Διευθύνσεις του Αρχηγείου. 

στ. Η συνεργασία με τους συναρμόδιους κρατικούς φο¬ 
ρείς για την επεξεργασία σχεδίων νόμων, διαταγμάτων 
και αποφάσεων κοινής αρμοδιότητας. 

ζ. Η επεξεργασία ερωτημάτων προς τις εισαγγελικές 
αρχές και το Γ ραφείο του Νομικού Συμβούλου του Κρά¬ 
τους στο Υπουργείο Δημόσιας Τάξης. 

η. Η καθοδήγηση των Υπηρεσιών της Ελληνικής Αστυ¬ 
νομίας για την ορθή εφαρμογή της νομοθεσίας και η μέ¬ 
ριμνα για την έκδοση ερμηνευτικών εγκυκλίων. 

θ. Η κοινοποίηση των νομοθετημάτων που παρουσιά¬ 
ζουν αστυνομικό ενδιαφέρον στις Υπηρεσίες και η παρο¬ 
χή οδηγιών για την εφαρμογή τους. 

9. Οι αρμοδιότητες του Τμήματος Συλλογής και Επε¬ 
ξεργασίας Νομικών Κειμένων είναι οι ακόλουθες: 

α. Η συλλογή της νομολογίας των δικαστηρίων, των 
γνωμοδοτήσεων των εισαγγελικών αρχών και του Νομι¬ 
κού Συμβουλίου του Κράτους που αφορούν την Ελληνική 
Αστυνομία. 

β. Η συλλογή των γνωμοδοτήσεων και αποφάσεων των 
ανεξάρτητων διοικητικών αρχών και των εγκυκλίων δια¬ 
ταγών των Υπουργείωνπου αφορούν την Ελληνική Αστυ¬ 
νομία. 

γ. Η συγκέντρωση, μελέτη, επεξεργασία και ταξινόμη¬ 
ση της νομοθεσίας που ενδιαφέρει την Ελληνική Αστυνο¬ 
μία και η κωδικοποίησή της. 

δ. Η μέριμνα έκδοσης συλλογής οργανικών νόμων και 
κανονισμών της Ελληνικής Αστυνομίας. 

ε. Η φροντίδα έκδοσης, κατά θεματική ενότητα, συλλο¬ 
γής της νομοθεσίας που παρουσιάζει αστυνομικό ενδια¬ 
φέρον για την ενημέρωση των Υπηρεσιών της Ελληνικής 
Αστυνομίας. 

στ. Η μέριμνα έκδοσης περιοδικού ενημερωτικού δελτί¬ 
ου νομοθεσίας, νομολογίας και γνωμοδοτήσεων. 

ζ. Η τήρηση του αρχείου Φύλλων Εφημερίδος της Κυ- 
βερνήσεως, η μέριμνα για τη χρήση τράπεζας νομικών 
πληροφοριών και η οργάνωση και λειτουργία της βιβλιο¬ 
θήκης νομικών συγγραμμάτων της Διεύθυνσης. 

Άρθρο 2. 

Κατάργηση διατάξεων. 

Οι διατάξεις του άρθρου 2 του Π.Δ. 110/2002 (Φ.Ε.Κ. 
92/Α') καταργούνται. 

Άρθρο 3. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Δημόσιας Τάξης αναθέτουμε τη δη¬ 
μοσίευση και εκτέλεση του παρόντος διατάγματος.- 

Αθήνα, 8 Ιανουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΠΑΝΤΕΛΗΣ ΤΣΕΡΤΕΚΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙίρ: νννννν.θί.ςτ - θ-γγοϊI: ννθβηη33ΐθΓ @ θΙ.£)γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310)423 956 
(210) 413 5228 
(2610) 638 109 
(2610) 638 110 
(26510) 87215 
(25310)22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Αγ. Ειρήνης 10 


(2410) 597449 
(26610) 89 157 
(26610) 89 105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Ευπο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - τοστ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίθίτιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

ΘΙΙΙΌ 

θυτο 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατά 6 θυΐΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































